|  |  |
| --- | --- |
| **Motivacijska tema** | Obitelj i dom |
| **Nastavna tema** | Obitelj i dom |
| **Nastavna jedinica** | Moj kućni ljubimac |
| **Tip sata** | usvajanje novih sadržaja |
| **Nastavne metode** | metoda razgovora, metoda usmenog izlaganja, metoda promatranja |
| **Oblici rada** | frontalni, individualni, rad u skupini |

|  |  |
| --- | --- |
| **Domena** | Organiziranost svijeta oko nas, Pojedinac i društvo, Istraživački pristup (pod koncept) |
| **Odgojno – obrazovni ishodi** | PID OŠ A.1.3. Učenik uspoređuje organiziranost različitih prostora i zajednica u neposrednome okružju.  - uspoređuje organizaciju doma (članovi obitelji, prostorije u domu...)  - opisuje organiziranost zajednice u svome okružju te prepoznaje važnost pravila za njezino djelovanje  - opisuje svoje dužnosti u zajednici kojoj pripada  PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.  - obavlja dužnosti i pomaže u obitelji te preuzima odgovornost za kućne ljubimce u obitelji  - otkriva svoju ulogu u zajednici, povezanost s ostalim članovima  - imenuje osobu koja liječi životinje  PID OŠ A.B.C.D.1.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija.  - promatra i opisuje  - postavlja pitanja  - objašnjava uočeno i istraženo |
| **Odgojno – obrazovna očekivanja međupredmetnih tema i suodnosi s ostalim predmetima** | *osr A.1.1. Razvija sliku o sebi.*  - Uočava različitosti u obitelji.  - Uključuje se u ponuđene aktivnosti s vršnjacima.  - U obitelji ispunjava obveze primjerene dobi.  os*r C.1.3. Pridonosi skupini.*  - Opisuje aktivnosti kojima može pomoći u obitelji i  razrednome odjelu.  - Aktivno sudjeluje u aktivnostima skupine.  - Pomaže učenicima u razrednome odjelu različitim  aktivnostima.  *uku A.1.3. Učenik spontano i kreativno oblikuje i izražava svoje misli i osjećaje pri učenju i rješavanju problema.*  - Pokazuje interes prema novome (idejama, pristupima rješavanju problema, situacijama).  *uku A.1.4. Učenik oblikuje i izražava svoje misli i osjećaje.*  - Može izraziti što misli i osjeća o nekom problemu, ideji, situaciji  koja mu je bliska.  OŠ TZK A.1.1. Izvodi prirodne načine gibanja.  OŠ HJ A.1.1. Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ MAT E.1.1. Služi se podatcima i prikazuje ih piktogramima i jednostavnim tablicama. |

|  |
| --- |
| **Nastavna sredstva i pomagala**  Udžbenik iz Prirode i društva, digitalni udžbenik, računalo, projektor, pametna ploča, listić sa zadatcima, listić sa zagonetkama, tablica za istraživački dio, slike životinja, ploča, kreda, pisanka, olovka, loptica, predložak ruke u boji |

|  |  |
| --- | --- |
| **Vrednovanje za učenje/**  **Vrednovanje kao učenje** | Povratna informacija učenicima tijekom razgovora.  Samovrednovanje osobnih postignuća. (predložak ruke u boji) |
| **Vrednovanje naučenog** | - |

|  |  |
| --- | --- |
| **ISHOD I OPIS AKTIVNOSTI** | **ISHOD**  **OČEKIVANJE** |
| **UVODNI DIO SATA** 8' | |
| **ISHOD AKTIVNOSTI:**  Pokazuje interes prema novome (idejama, pristupima rješavanju problema, situacijama).  **AKTIVNOST:** Pogađam zagonetke  Učenicima čitam zagonetku, nakon pogađanja otvaram ilustraciju na kojoj je točan odgovor ( mačka, pas). Pitam ih kako se glasa mačka, a kako pas?   |  |  | | --- | --- | | *Uredna sam, uvijek čista,*  *gusta mi se dlaka blista*  *i lijep mi je brk.*  *Na tvome se krilu mazim,*  *ali kada miša spazim,*  *trk!*  *(mačka)* | *Za ovcama ide, pastir nije,*  *U lov ide, lovac nije,*  *Stražu čuva, stražar nije?*  *(pas)* |   **ISHOD AKTIVNOSTI:**  Aktivno sudjeluje u aktivnostima skupine. Pomaže učenicima u razrednome odjelu različitim aktivnostima.  **AKTIVNOST:** Igram igru „Ide maca oko tebe“  Zamolim učenike da se ustanu i sjednu u krug kako bismo odigrali jednu igru koja se zove „Ide maca oko tebe“. Učenici sjedaju u krug te im objasnim pravila igre. Jedan učenik/ca je (maca) i stane izvan kruga. U ruci ima mekanu lopticu. Svi trebaju pjevati, a maca kruži oko učenika (s vanjske strane kruga) u smjeru kazaljke na satu. U jednome trenutku mora neopazice staviti lopticu iza nekoga. Time je dala na znanje da je tog učenika/cu izabrala za miša. Kada završi pjesma, svi učenici moraju brzo pogledati je li iza njih predmet. Onaj koji iza sebe ima predmet miš je te se mora brzo ustati i optrčati oko kruga (u smjeru kazaljke na satu). U isto vrijeme maca vreba njegovo mjesto, tj. treba stići na upražnjeno mjesto prije miša. Ako maca stigne prije miša, učenik/ca koji je ostao/la bez mjesta postaje maca. No, ako miš uspije stići prije mace, sve se ponavlja, tj. i dalje je isto dijete maca. | uku A.1.3. Učenik spontano i kreativno oblikuje i izražava svoje misli i osjećaje pri učenju i rješavanju problema.  osr C.1.3. Pridonosi skupini. |
| Najavljujem da ćemo danas učiti o ljubimcima i brizi o njima. |  |
| **GLAVNI DIO SATA** 25' | |
| **ISHOD AKTIVNOSTI:**  Učenik zaključuje o važnosti brige za kućne ljubimce i izvršavanju svojih dužnosti vezanih za kućne ljubimce.    **AKTIVNOST:** Sudjelujem u razgovoru i zaključujem  *Imate li ljubimce? Koje? (pokazuju fotografije svojih ljubimaca koje su donijeli od kuće)? Kako se zovu? Gdje žive? Tko o njima brine?* Upućujem učenike da otvore udžbenik na 72 str. te vodimo razgovor o ljubimcima. *Koje životinje još mogu biti ljubimci.*  Zaključuju: Životinje koje žive u domu i o kojima brinemo kućni su ljubimci. Zapisujem naslov na ploču  Moj kućni ljubimac.  Uz ilustracije u udžbenikurazgovaramo. *Na koji način brineš o svom kućnom ljubimcu? Smiješ li zanemariti svoje obveze?* Pojašnjavaju svoj odgovor. *Tko brine o zdravlju tvog kućnog ljubimca?*  Zaključuju: Moram brinuti o svom kućnom ljubimcu. On je živo biće, nije igračka.  Veterinar je osoba koja brine o zdravlju kućnih ljubimaca. | PID OŠ A.1.3. Učenik uspoređuje organiziranost različitih prostora i zajednica u neposrednome okružju.  PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke.  osr A.1.1. Razvija sliku o sebi.  osr C.1.3. Pridonosi skupini.  uku A.1.4. Učenik oblikuje i izražava svoje misli i osjećaje. |
| **ISHOD AKTIVNOSTI:**  Učenik istražuje i grafički prikazuje zastupljenost pojedinih vrsta kućnih ljubimaca među učenicima u razrednom odjeljenju.  **AKTIVNOST:** „Mali istraživači“  Učenicima dijelim papir na kojem je nacrtana tablica. U skupini istražuju koji kućni ljubimci prevladavaju u razredu. Učenici trebaju ispitati svoje prijatelje u učionici o tome kojeg kućnog ljubimca imaju te prikazati u tablici. (Prilog 1.)  *Sad nam slijedi aktivnost „Mali istraživači“. Odaberite voditelja/icu skupine. Dogovorite se kako će se vaša skupina zvati. Zajedno ćete ispitati ostale učenike koje imaju kućne ljubimca. Podatke unosite u tablicu bojeći polja u stupcima. Imate dva stupca, jedan je sa slikom psa, a drugi je sa slikom mačke. Imate još tri prazna stupca, ukoliko netko ima drugog ljubimca, možete ga nacrtati i upisati koliko ga učenika ima. Nakon prikupljenih podataka svaka skupina stavit će tablicu na ploču te obrazložiti svoje istraživanje i usporediti svoje rezultate s rezultatima ostalih skupina.*  **AKTIVNOST:** Ponavljam  Sljedeća nam je aktivnost igra „Dan noć“. Učenicima pojašnjavam pravila igre. Govorim tvrdnje, a oni trebaju ustati ako je tvrdnja točna, ako je netočna onda trebaju čučnuti.  Zamolim ih da ustanu i stanu iza svoje stolice i pažljivo slušaju.  *Kućni ljubimac je pas. Kućni ljubimac je slon. Kućni ljubimac je papiga. Kućni ljubimac je lav. Kućni ljubimac roda. O zdravlju životinja brine zubar. O zdravlju životinja brine veterinar. O mom kućnom ljubimcu brine susjed. O mom kućnom ljubimcu brinem ja.* | PID OŠ A.B.C.D.1.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija.  osr A.1.1. Razvija sliku o sebi.  osr C.1.3. Pridonosi skupini.  uku A.1.4. Učenik oblikuje i izražava svoje misli i osjećaje.  PID OŠ A.1.3. Učenik uspoređuje organiziranost različitih prostora i zajednica u neposrednome okružju.  PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke. |
| **ZAVRŠNI DIO SATA** 12' | |
| **ISHOD AKTIVNOSTI:**  Učenik navodi životinje koji su kućni ljubimci i tko se brine o zdravlju kućnih ljubimaca. Učenik razvija radne navike i prati svoje učenje.  **AKTIVNOST:**  Svakom učeniku dajem listić sa zadatcima (Prilog 2.). Objašnjavam da u prvom zadatku trebaju zaokružiti sličice životinja koje su kućni ljubimci, u drugom zadatku povezati sličicu onoga tko liječi životinje, a u trećem zadatku da zaokruže tko se brine o njihovom kućnom ljubimcu.  Nakon što su završili, zajedno provjeravamo točne odgovore.  **VREDNOVANJE:**  Za svakog učenika pripremit ću predložak ruke u crvenoj i zelenoj boji.  Zelena strana znači: U potpunosti razumijem.  Crvena strana znači: Nisam baš siguran/na  Ukoliko ne znam, potrebno mi je objašnjenje, dlan okrenem prema dolje.  *Postavit ću vam pitanje, pogledat ćete u svoj listić i podići predložak ruke visoko u zrak.*  *Navodim kućne ljubimce.*  *Znam tko liječi životinje.*  *Znam tko se treba brinuti o mom kućnom ljubimcu.*  *Jeste li danas aktivno sudjelovali u skupini, pomagali svome timu?*  *Kako ste se osjećali danas na satu prirode i društva?*  Ukoliko ostane vremena možemo opet odigrati igru „Ide maca oko tebe“.  **PRIJEDLOG DOMAĆE ZADAĆE**  Učenicima zadajem da kod kuće zalijepe sliku svog kućnog ljubimca, potom da ga nacrtaju. | PID OŠ A.1.3. Učenik uspoređuje organiziranost različitih prostora i zajednica u neposrednome okružju.  PID OŠ C.1.2. Učenik uspoređuje ulogu i utjecaj prava, pravila i dužnosti na pojedinca i zajednicu te preuzima odgovornost za svoje postupke. |

|  |
| --- |
| **PLAN PLOČE** |
| **MOJ KUĆNI LJUBIMAC**  **ŽIVOTINJE KOJE ŽIVE U KUĆI/ DOMU ZOVEMO KUĆNI LJUBIMCI.**  **O ZDRAVLJU KUĆNIH LJUBIMACA BRINE VETERINAR.**  Prilog 1.  **Slika na kojoj se prikazuje crtić, ukrasni isječci, sisavac, Figurica životinje  Opis je automatski generiran** Slika na kojoj se prikazuje crtić, ilustracija, osmijeh, Crtić  Opis je automatski generiran  Prilog 2.    **Korištena literatura**   * Priroda društvo i ja 1, radni udžbenik iz prirode i društva za prvi razred osnovne škole, dr. sc. Mila Bulić, Gordana Kralj, Lidija Križanić, Karmen Hlad, Andreja Kovač, Andreja Kosorčić, (2021.), Alfa, Zagreb * Ministarstvo znanosti i obrazovanja (2019). Kurikulum nastavnog predmeta Priroda i društvo za osnovne škole.   <https://mzo.gov.hr/UserDocsImages/dokumenti/Publikacije/Predmetni/Kurikulum%20nastavnog%20predmeta%20Priroda%20i%20drustvo%20za%20osnovne%20skole.pdf>   * Ministarstvo znanosti i obrazovanja (2019.).   Kurikulum međupredmetne teme Osobni i socijalni razvoj za osnovne i srednje škole  <https://mzo.gov.hr/UserDocsImages/dokumenti/Publikacije/Medupredmetne/Kurikulum%20medupredmetne%20teme%20Osobni%20i%20socijalni%20razvoj%20za%20osnovne%20i%20srednje%20skole.pdf>  Kurikulum međupredmetne teme Učiti kako učiti za osnovne i srednje škole  <https://mzo.gov.hr/UserDocsImages/dokumenti/Publikacije/Medupredmetne/Kurikulum%20medupredmetne%20teme%20Uciti%20kako%20uciti%20za%20osnovne%20i%20srednje%20skole.pdf> |